Pa haña mas oportunidat di trabou,
800 siudadano di Tilburg mester a partisipá na e proyekto di re-integrashon tROM,
entre 2004 i 2012.
Entre otro nan a traha riba e restaurashon di treinnan di museo.
E mayoria di e partisipantenan di tROM a sinti nan obligá di participa
na e proyekto pa nan por a mantene nan uitkering.
Un parti di e partisipantenan, guia nan di e trayekto i tur e otronan
konserní por a keda eksponé na e material peligroso Chroom-6.
E material tabata den e fèrf bieu riba e treinnan.
Durante e schuurmentu i limpiamentu ku airu komprimí e material Chroom-6 por Sali.
Si e material wòrdu inhalá o gulí Chroom-6 por drenta kurpa.
Investigashon a resultá ku partisipantenan di tROM
i su guia nan por a bira malu of por bira malu pa kausa di kontakto ku Chroom-6.
E ta dependé di e kantidat di tempu ku e personanan a traha ku e material,
kantidat di e material nan a inhalá i kuantu Chroom-6 tabata tin den e stòf.
E partisipantenan no a haña sufisiente informashon tokante kon nan mester a traha mas sigur ku Chroom-6.
Nan no a ofrese nan chekeo médiko tampoko.
No tur ora tabata tin overalls adekua i mondkapjes disponibel
i e uso di nan no tabata wòrdu kontrolá.
E trato na e partisipantenan di tROM no tabata konforme lei.
E munisipio di Tilburg, komo empleador tabata responsabel
pa e seguridat laboral na tROM.
E munisipio por a sa ku Chroom-6 tabata peligroso pa salú.
Partisipantenan, guia nan i personanan concernì di e munisipio no tabata
sa ku Chroom-6 tabata den e fèrf di e treinnan.
E Spoorwegmuseo i NedTrain tabata propetarionan di e treinnan.
NedTrain sí tabata sa di Chroom-6 den e fèrf
i nan no a informá e munisipio.
Si tin daño na salú,
e munisipio di Tilburg, NedTrain i otro partidonan konserní
por wòrdu pone responsabel.
E partisipantenan di tROM i e guia nan di tROM afektá ku Chroom-6
i ku ta malu por haña kompensashon.